CELEX: 62005CA0298
Language: da
Date: 2007-12-06 00:00:00
Title: Sag C-298/05: Domstolens dom (Første Afdeling) af 6. december 2007 — Columbus Container Services BVBA & Co. mod Finanzamt Bielefeld-Innenstadt (anmodning om præjudiciel afgørelse fra Finanzgericht Münster — Tyskland) (Artikel 43 EF og 56 EF — indkomst- og formuebeskatning — betingelser for beskatning af overskud fra en virksomhed beliggende i en anden medlemsstat — dobbeltbeskatningsoverenskomst — fritagelsesmetoden eller modregningsmetoden)

26.1.2008   
            
            
               DA
            
            
               Den Europæiske Unions Tidende
            
            
               C 22/3
            
         Domstolens dom (Første Afdeling) af 6. december 2007 — Columbus Container Services BVBA & Co. mod Finanzamt Bielefeld-Innenstadt (anmodning om præjudiciel afgørelse fra Finanzgericht Münster — Tyskland)
   (Sag C-298/05) (1)
   
   (Artikel 43 EF og 56 EF - indkomst- og formuebeskatning - betingelser for beskatning af overskud fra en virksomhed beliggende i en anden medlemsstat - dobbeltbeskatningsoverenskomst - fritagelsesmetoden eller modregningsmetoden)
   (2008/C 22/04)
   Processprog: tysk
   Den forelæggende ret
   Finanzgericht Münster
   Parter i hovedsagen
   
      Sagsøger: Columbus Container Services BVBA & Co.
   
      Sagsøgt: Finanzamt Bielefeld-Innenstadt
   Sagens genstand
   Anmodning om præjudiciel afgørelse — Finanzgericht Münster — fortolkning af artikel 43, 56, 57 og 58 i EF-traktaten — fri etableringsret og frie kapitalbevægelser — passive indtægter, der har karakter af investeringskapital i et udenlandsk driftssted, etableret af et skattesubjekt, som er fuldt skattepligtig i Tyskland — national lovgivning, hvorefter skat erlagt i udlandet modregnes i den nationale skat i strid med dobbeltbeskatningsoverenskomsten med Belgien, der foreskriver fritagelse
   Konklusion
   Artikel 43 EF og 56 EF skal fortolkes således, at de ikke er til hinder for en skattelovgivning i en medlemsstat, hvorefter en hjemmehørende persons indtægter fra kapital, der er investeret i en virksomhed, der har hjemsted i en anden medlemsstat, uanset en foreliggende dobbeltbeskatningsoverenskomst med den medlemsstat, hvor virksomheden har hjemsted, ikke fritages for national indkomstbeskatning, men undergives national beskatning med modregning af den skat, som er pålignet i den anden medlemsstat.
   
      (1)  EUT C 271 af 29.10.2005.